               EURÓPSKA KOMISIA
            V Bruseli27. 5. 2016
            COM(2016) 302 final
            2016/0155(NLE)
            Návrh
            ROZHODNUTIE RADY
            o podpise v mene Únie a o predbežnom vykonávaní Dohody medzi Európskou úniou a vládou Filipínskej republiky o určitých aspektoch leteckých služieb

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

                  Na základe rozhodnutí Súdneho dvora v prípadoch tzv. otvoreného neba Rada 5. júna 2003 poverila Komisiu, aby začala rokovania s tretími krajinami o nahradení určitých ustanovení v existujúcich dvojstranných dohodách o leteckých službách dohodou na úrovni Únie („horizontálne poverenie“). Cieľom takýchto dohôd je umožniť všetkým leteckým dopravcom EÚ prístup k letovým trasám medzi Európskou úniou a tretími krajinami bez diskriminácie a dať tak do súladu dvojstranné dohody o leteckých službách uzavreté medzi členskými štátmi a tretími krajinami s právnymi predpismi Únie.

               •Súlad s existujúcimi ustanoveniami politík v oblasti tejto politiky

                  Ustanoveniami dohody sa nahrádzajú alebo dopĺňajú existujúce ustanovenia desiatich dvojstranných dohôd o leteckých službách uzavretých medzi členskými štátmi a Filipínskou republikou.

               •Súlad s ostatnými politikami Únie

                  Zosúladením existujúcich dvojstranných dohôd o leteckých službách s právnymi predpismi Únie dohoda podporí základný cieľ vonkajšej politiky Únie v oblasti letectva.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

                  Článok 100 ods. 2 a článok 218 ods. 5 ZFEÚ.

               •Subsidiarita (v prípade inej ako výlučnej právomoci)

                  Celý návrh vychádza z „horizontálneho poverenia“ udeleného Radou a zohľadňuje otázky súvisiace s právnymi predpismi Únie, ako aj s dvojstrannými dohodami o leteckých službách.

               •Proporcionalita

                  Dohodou sa zmenia alebo doplnia ustanovenia uvedené v dvojstranných dohodách o leteckých službách iba v tom rozsahu, ktorý je potrebný na zabezpečenie súladu s právnymi predpismi Únie.

               •Výber nástroja

                  Dohoda medzi Úniou a Filipínskou republikou je najefektívnejším nástrojom na zosúladenie všetkých existujúcich dvojstranných dohôd o leteckých službách uzavretých medzi členskými štátmi a Filipínskou republikou s právnymi predpismi Únie.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Hodnotenia ex post/kontroly vhodnosti existujúcich právnych predpisov

                  Neuplatňuje sa.

               •Konzultácie so zainteresovanými stranami

                  V súlade s článkom 218 ods. 4 ZFEÚ Komisia viedla rokovania po porade s osobitným výborom. Počas rokovaní sa rovnako konzultovalo aj so zástupcami odvetvia. Pripomienky v rámci tohto procesu sa zohľadnili. Príslušné členské štáty potvrdili správnosť odkazov na dvojstranné dohody o leteckých službách. Zástupcovia odvetvia zdôraznili dôležitosť pevného právneho základu pre svoje obchodné operácie.

               •Získavanie a využívanie expertízy

                  Neuplatňuje sa.

               •Posúdenie vplyvu

                  Neuplatňuje sa.

               •Vhodnosť právnych predpisov a ich zjednodušenie

                  Návrhom sa zjednodušujú právne predpisy. Príslušné ustanovenia v dvojstranných dohodách o leteckých službách uzavretých medzi členskými štátmi a Filipínskou republikou budú nahradené alebo doplnené ustanoveniami jedinej dohody.

               •Základné práva

                  Neuplatňuje sa.

               4.VPLYV NA ROZPOČET

                  Návrh nemá žiadny vplyv na rozpočet Únie.

               5.INÉ PRVKY

               •Plány vykonávania, spôsob monitorovania, hodnotenia a podávania správ

                  Kým dohoda nenadobudne platnosť, vykonáva sa predbežne od prvého dňa mesiaca, ktorý nasleduje po dni, keď si strany vzájomne oznámili ukončenie postupov potrebných na tento účel.

               Vysvetľujúce dokumenty (v prípade smerníc)

                  Neuplatňuje sa.

               Podrobné vysvetlenie konkrétnych ustanovení návrhu

                  Medzinárodné vzťahy v oblasti leteckej dopravy medzi členskými štátmi a tretími krajinami sa zvyčajne riadia dvojstrannými dohodami o leteckých službách uzavretými medzi členskými štátmi a tretími krajinami, prílohami k takýmto dohodám a inými súvisiacimi dvojstrannými alebo mnohostrannými dohovormi.

                  Zvyčajné ustanovenia o určení uvedené v dvojstranných dohodách členských štátov o leteckých službách však porušujú právne predpisy Únie. Umožňujú tretej krajine zamietnuť, odňať alebo pozastaviť povolenia alebo oprávnenia leteckého dopravcu, ktorý bol určený členským štátom, ale ktorý nie je z väčšej časti vo vlastníctve tohto členského štátu alebo jeho štátnych príslušníkov a nepodlieha účinnej kontrole tohto členského štátu alebo jeho štátnych príslušníkov. To sa považuje za diskrimináciu voči leteckým dopravcom EÚ, ktorí majú sídlo na území členského štátu, ale sú vo vlastníctve a pod kontrolou štátnych príslušníkov iných členských štátov. To je v rozpore s článkom 49 Zmluvy o fungovaní Európskej únie, v ktorom sa štátnym príslušníkom členských štátov využívajúcim slobodu usadiť sa zaručuje rovnaké zaobchádzanie v hostiteľskom členskom štáte, aké sa poskytuje štátnym príslušníkom tohto členského štátu.

                  Sú tu ďalšie otázky, ako je zdanenie leteckého paliva alebo povinné obchodné dohody medzi leteckými spoločnosťami, pri ktorých by mal byť zabezpečený súlad s právnymi predpismi Únie prostredníctvom zmeny alebo doplnenia súčasných ustanovení v dvojstranných dohodách o leteckých službách uzavretých medzi členskými štátmi a tretími krajinami.

                  V súlade s mechanizmami a smernicami uvedenými v prílohe k „horizontálnemu povereniu“ Komisia dojednala dohodu s Filipínskou republikou, ktorou sa nahrádzajú určité ustanovenia v existujúcich dvojstranných dohodách o leteckých službách uzavretých medzi členskými štátmi a Filipínskou republikou. Článkom 2 dohody sa nahrádzajú zvyčajné ustanovenia o určení ustanovením EÚ o určení, ktorým sa všetkým dopravcom EÚ povoľuje využívať právo usadiť sa. Článkom 5 sa riešia prípadné konflikty s pravidlami Únie v oblasti hospodárskej súťaže.

                  Dohoda bola úspešne prerokovaná a mala by sa podpísať v mene Európskej únie. Týmto sa navrhuje príslušné rozhodnutie.

                  Kým dohoda nenadobudne platnosť, navrhuje sa tiež predbežné vykonávanie tejto dohody od prvého dňa mesiaca, ktorý nasleduje po dni, keď si strany vzájomne oznámili ukončenie postupov potrebných na tento účel.

               2016/0155 (NLE)

               Návrh

               ROZHODNUTIE RADY

               o podpise v mene Únie a o predbežnom vykonávaní Dohody medzi Európskou úniou a vládou Filipínskej republiky o určitých aspektoch leteckých služieb

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 100 ods. 2 v spojení s článkom 218 ods. 5,

               so zreteľom na návrh Európskej komisie,

               keďže:

               1.Rada svojím rozhodnutím z 5. júna 2003 poverila Komisiu, aby začala rokovania s tretími krajinami o nahradení určitých ustanovení v existujúcich dvojstranných dohodách dohodou na úrovni Únie.

               2.Komisia v súlade s tým v mene Únie dojednala dohodu s vládou Filipínskej republiky o určitých aspektoch leteckých služieb (ďalej len „dohoda“). Rokovania boli úspešne ukončené parafovaním dohody 10. februára 2016.

               3.Cieľom dohody je zosúladiť dvojstranné dohody o leteckých službách medzi desiatimi členskými štátmi a Filipínskou republikou s právnymi predpismi Únie.

               4.Preto by sa dohoda mala v mene Únie podpísať s výhradou jej neskoršieho uzavretia.

               5.Táto dohoda by sa mala uplatňovať predbežne, aby sa výhody, ktoré z nej vyplývajú, mohli využívať čo najskôr,

               PRIJALA TOTO ROZHODNUTIE:

               Článok 1

               Týmto sa v mene Únie schvaľuje podpis Dohody medzi Európskou úniou a vládou Filipínskej republiky o určitých aspektoch leteckých služieb (ďalej len „dohoda“) s výhradou uzavretia uvedenej dohody.

               Text dohody je pripojený k tomuto rozhodnutiu.

               Článok 2

               Generálny sekretariát Rady udelí osobe, resp. osobám, ktoré určí vyjednávač dohody, plnú moc na podpísanie dohody s výhradou jej uzavretia.

               Článok 3

               Kým dohoda nenadobudne platnosť, vykonáva sa predbežne od prvého dňa mesiaca, ktorý nasleduje po dni, keď si strany vzájomne oznámili ukončenie postupov potrebných na tento účel.

               Článok 4

               Predseda Rady určí osobu splnomocnenú vykonať v mene Únie oznámenie podľa článku 8 ods. 2 dohody.

               Článok 5

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

    ---documentbreak---

               EURÓPSKA KOMISIA
            V Bruseli27. 5. 2016
            COM(2016) 302 final
            PRÍLOHA
            k
            návrhu rozhodnutia Rady
            o podpise v mene Únie a o predbežnom vykonávaní Dohody medzi Európskou úniou a vládou Filipínskej republiky o určitých aspektoch leteckých služieb

               PRÍLOHA

               k

               návrhu rozhodnutia Rady

               o podpise v mene Únie a o predbežnom vykonávaní Dohody medzi Európskou úniou a vládou Filipínskej republiky o určitých aspektoch leteckých služieb

               EURÓPSKA ÚNIA

               na jednej strane a

               VLÁDA FILIPÍNSKEJ REPUBLIKY,

               (ďalej len „Filipíny“),

               na strane druhej,

               (ďalej len „strany dohody“),

               POZNAMENÁVAJÚC, že medzi niektorými členskými štátmi Európskej únie a Filipínami boli uzavreté dvojstranné dohody o leteckých službách, ktoré obsahujú ustanovenia v rozpore s právnymi predpismi Európskej únie,

               POZNAMENÁVAJÚC, že Európska únia má výlučnú právomoc v súvislosti s niektorými aspektmi, ktoré môžu byť zahrnuté v dvojstranných dohodách o leteckých službách medzi členskými štátmi Európskej únie a tretími krajinami,

               POZNAMENÁVAJÚC, že podľa právnych predpisov Európskej únie leteckí dopravcovia členských štátov Európskej únie so sídlom v členskom štáte Európskej únie majú právo na nediskriminačný prístup k letovým trasám medzi členskými štátmi Európskej únie a tretími krajinami,

               SO ZRETEĽOM na dohody medzi Európskou úniou a určitými tretími krajinami, ktoré štátnym príslušníkom týchto tretích krajín umožňujú získať vlastníctvo leteckých dopravcov s licenciou v súlade s právnymi predpismi Európskej únie,

               UZNÁVAJÚC, že určité ustanovenia dvojstranných dohôd o leteckých službách medzi členskými štátmi Európskej únie a Filipínami, ktoré sú v rozpore s právnymi predpismi Európskej únie, sa s nimi musia zosúladiť s cieľom vytvoriť pevný právny základ pre letecké služby medzi Európskou úniou a Filipínami a zachovať kontinuitu týchto leteckých služieb,

               POZNAMENÁVAJÚC, že podľa právnych predpisov Európskej únie leteckí dopravcovia v zásade nesmú uzatvárať dohody, ktoré môžu ovplyvniť obchodovanie medzi členskými štátmi Európskej únie a ktorých cieľom alebo následkom je zabrániť hospodárskej súťaži, obmedziť ju alebo ju narušiť,

               UZNÁVAJÚC, že ustanovenia dvojstranných dohôd o leteckých službách uzavretých medzi členskými štátmi Európskej únie a Filipínami, ktoré i) si vyžadujú alebo uprednostňujú prijatie dohôd medzi spoločnosťami, prijatie rozhodnutí združeniami spoločností alebo zosúladené postupy, ktoré zabraňujú hospodárskej súťaži medzi leteckými dopravcami na príslušných trasách, narúšajú ju alebo ju obmedzujú; alebo ii) posilňujú účinky každej takejto dohody, rozhodnutia alebo zosúladeného postupu; alebo iii) delegujú na leteckých dopravcov alebo iné súkromné hospodárske subjekty zodpovednosť za prijatie opatrení, ktoré zabraňujú hospodárskej súťaži medzi leteckými dopravcami na príslušných trasách, narúšajú ju alebo ju obmedzujú, môžu zmariť účinok pravidiel hospodárskej súťaže, ktoré sa uplatňujú na podniky,

               POZNAMENÁVAJÚC, že Európska únia nezamýšľa v rámci tejto dohody zvýšiť celkový objem leteckej dopravy medzi Európskou úniou a Filipínami, ovplyvniť rovnováhu medzi leteckými dopravcami členských štátov Európskej únie a leteckými dopravcami Filipín, ani prerokovať zmeny ustanovení existujúcich dvojstranných dohôd o leteckých službách, ktoré sa týkajú dopravných práv,

               SA DOHODLI TAKTO:

               ČLÁNOK 1

               Všeobecné ustanovenia

               1.
                     Na účely tejto dohody „členské štáty“ znamenajú členské štáty Európskej únie a „zmluvy EÚ“ znamenajú Zmluvu o Európskej únii a Zmluvu o fungovaní Európskej únie.

               2.
                     Odkazy v každej z dohôd uvedených v prílohe 1 na štátnych príslušníkov členského štátu, ktorý je stranou takejto dohody, sa považujú za odkazy na štátnych príslušníkov členských štátov Európskej únie.

               3.
                     Odkazy v každej z dohôd uvedených v prílohe 1 na leteckých dopravcov alebo letecké dopravné spoločnosti členského štátu, ktorý je stranou takejto dohody, sa považujú za odkazy na leteckých dopravcov alebo letecké dopravné spoločnosti, ktorých určil tento členský štát.

               ČLÁNOK 2

               Určenie členským štátom

               1.
                     Ustanoveniami v odsekoch 2 a 3 tohto článku sa nahrádzajú zodpovedajúce ustanovenia v článkoch uvedených v prílohe 2 písm. a) a b) súvisiace s určením leteckého dopravcu členským štátom, jeho oprávnením a povoleniami, ktoré udelili Filipíny, a so zamietnutím, zrušením, pozastavením alebo obmedzením oprávnení alebo povolení tohto leteckého dopravcu.

               2.
                     Po doručení určenia členským štátom Filipíny udelia príslušné oprávnenia a povolenia s minimálnym procedurálnym zdržaním za predpokladu, že:

               i)
                     letecký dopravca má sídlo na území určujúceho členského štátu podľa zmlúv EÚ a má platnú prevádzkovú licenciu v súlade s právnymi predpismi Únie a

               ii)
                     členský štát zodpovedný za vydávanie osvedčenia leteckého prevádzkovateľa vykonáva a udržiava účinnú regulačnú kontrolu leteckého dopravcu a príslušný letecký úrad je zreteľne uvedený v určení leteckého dopravcu a

               iii)
                     leteckého dopravcu priamo alebo väčšinovo vlastnia a účinne kontrolujú členské štáty a/alebo štátni príslušníci členských štátov a/alebo iné štáty uvedené v prílohe 3 a/alebo štátni príslušníci týchto iných štátov.

               3.
                     Filipíny môžu zamietnuť, zrušiť, pozastaviť alebo obmedziť oprávnenia alebo povolenia leteckého dopravcu, ktorého určil členský štát, keď:

               i)
                     letecký dopravca nemá sídlo na území určujúceho členského štátu podľa zmlúv EÚ alebo nemá platnú prevádzkovú licenciu v súlade s právnymi predpismi Európskej únie alebo

               ii)
                     členský štát zodpovedný za vydávanie osvedčenia leteckého prevádzkovateľa nevykonáva alebo neudržiava účinnú regulačnú kontrolu leteckého dopravcu alebo v určení nie je jasne uvedený príslušný letecký úrad alebo

               iii)
                     leteckého dopravcu priamo alebo väčšinovo nevlastnia alebo účinne nekontrolujú členské štáty a/alebo štátni príslušníci členských štátov a/alebo iné štáty uvedené v prílohe 3 a/alebo štátni príslušníci týchto iných štátov alebo

               iv)
                     letecký dopravca už je oprávnený vykonávať prevádzku leteckých služieb podľa dvojstrannej dohody medzi Filipínami a iným členským štátom a Filipíny môžu preukázať, že výkonom dopravných práv podľa tejto dohody na trase, na ktorej sa nachádza bod v tom inom členskom štáte, by letecký dopravca obišiel obmedzenia dopravných práv, ktoré ukladá tá dohoda. dohoda.

               Pri výkone svojho práva podľa tohto odseku Filipíny nesmú diskriminovať leteckých dopravcov členských štátov na základe ich štátnej príslušnosti.

               ČLÁNOK 3

               Bezpečnosť

               1.
                     Ustanoveniami v odseku 2 tohto článku sa dopĺňajú zodpovedajúce ustanovenia článkov uvedených v prílohe 2 písm. c).

               2.
                     V prípade, že členský štát určil leteckého dopravcu, ktorého regulačnú kontrolu vykonáva a udržiava iný členský štát, uplatňujú sa práva Filipín vyplývajúce z bezpečnostných ustanovení dohody medzi členským štátom, ktorý určil leteckého dopravcu, a Filipínami rovnako aj na bezpečnostné normy, ktoré takýto iný členský štát prijal, vykonával alebo udržiaval, ako aj na prevádzkové oprávnenie daného leteckého dopravcu.

               ČLÁNOK 4

               Zdaňovanie leteckých pohonných hmôt

               1.
                     Ustanoveniami v odseku 2 tohto článku sa dopĺňajú zodpovedajúce ustanovenia v článkoch uvedených v prílohe 2 písm. d).

               2.
                     Bez ohľadu na akékoľvek iné ustanovenia, ktoré sú s týmto v rozpore, žiadne ustanovenie uvedené v prílohe 2 písm. d) nebráni členskému štátu uvaliť na nediskriminačnom základe dane, clá alebo iné poplatky na pohonné hmoty dodávané na jeho územie na používanie v lietadle určeného leteckého dopravcu Filipín, ktorý poskytuje služby medzi bodom na území členského štátu a iným bodom na území tohto členského štátu alebo na území iného členského štátu.

               ČLÁNOK 5

               Zlučiteľnosť s pravidlami hospodárskej súťaže

               1.
                     Bez ohľadu na akékoľvek iné ustanovenie, ktoré je s týmto ustanovením v rozpore, sa žiadnym ustanovením dohôd uvedených v prílohe 1 nesmie i) vyžadovať alebo uprednostňovať prijatie dohôd medzi podnikmi, prijatie rozhodnutí združeniami podnikov alebo zosúladenie postupov, ktoré zabraňujú hospodárskej súťaži, alebo ju narúšajú či obmedzujú; ii) posilňovať účinky každej takejto dohody, rozhodnutia alebo zosúladeného postupu; ani iii) delegovať na súkromné hospodárske subjekty zodpovednosť za prijatie opatrení, ktoré zabraňujú hospodárskej súťaži, narúšajú ju alebo ju obmedzujú.

               2.
                     Ustanovenia dohôd, ktorých zoznam obsahuje príloha 1 a ktoré nie sú zlučiteľné s odsekom 1 tohto článku, sa neuplatňujú.

               ČLÁNOK 6

               Prílohy k dohode

               Prílohy k tejto dohode sú jej neoddeliteľnou súčasťou.

               ČLÁNOK 7

               Revízia alebo zmena

               Strany môžu túto dohodu kedykoľvek po vzájomnej dohode revidovať alebo zmeniť.

               ČLÁNOK 8

               Nadobudnutie platnosti a predbežné vykonávanie

               1.
                     Táto dohoda nadobúda platnosť, keď si strany navzájom písomne oznámia, že ich príslušné vnútorné postupy, ktoré sú potrebné na nadobudnutie platnosti dohody, boli ukončené.

               2.
                     Bez ohľadu na odsek 1 sa strany dohodli, že budú túto dohodu predbežne vykonávať od prvého dňa mesiaca nasledujúceho po dni, keď si strany navzájom oznámili ukončenie postupov potrebných na tento účel.

               3.
                     Táto dohoda sa vzťahuje na všetky dohody a dohovory uvedené v prílohe 1 vrátane tých, ktoré v deň podpisu tejto dohody ešte nenadobudli platnosť.

               ČLÁNOK 9

               Ukončenie platnosti

               1.
                     V prípade ukončenia platnosti niektorej dohody uvedenej v prílohe 1 sa zároveň ukončí platnosť všetkých ustanovení tejto dohody, ktoré sa vzťahujú na príslušnú dohodu uvedenú v prílohe 1.

               2.
                     V prípade ukončenia platnosti všetkých dohôd uvedených v prílohe 1 sa zároveň ukončí platnosť tejto dohody.

               NA DÔKAZ TOHO nižšie podpísaní splnomocnení zástupcovia podpísali túto dohodu.

               V […] v dvoch vyhotoveniach […]. dňa mesiaca […, ...] v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom každé znenie je rovnako autentické.

               ZA EURÓPSKU ÚNIU:
                     ZA FILIPÍNSKU REPUBLIKU:

               Príloha 1

               Zoznam dohôd uvedených v článku 1 tejto dohody

               Dohody o leteckých službách a iné dohovory medzi Filipínskou republikou a členskými štátmi Európskej únie, v znení zmien alebo úprav, ktoré boli uzavreté, podpísané alebo parafované v čase podpisu tejto dohody:

               –
                     Dohoda o leteckej doprave medzi rakúskou federálnou vládou a vládou Filipínskej republiky podpísaná v Manile 12. augusta 1992, ďalej v prílohe 2 len „dohoda medzi Filipínami a Rakúskom“;

               –
                     Dohoda o leteckej doprave medzi vládou Belgického kráľovstva a vládou Filipínskej republiky podpísaná v Manile 30. januára 1970, ďalej v prílohe 2 len „dohoda medzi Filipínami a Belgickom“;

               –
                     Dohoda o leteckej doprave medzi vládou Českej a Slovenskej Federatívnej Republiky a vládou Filipínskej republiky podpísaná v Prahe 23. apríla 1992, ďalej v prílohe 2 len „dohoda medzi Filipínami a Českou republikou“;

               –
                     Dohoda o leteckej doprave medzi vládou Dánskeho kráľovstva a Filipínskou republikou podpísaná v Oslo 8. mája 1969, ďalej v prílohe 2 len „dohoda medzi Filipínami a Dánskom“;

               –
                     Dohoda o leteckej doprave medzi Filipínskou republikou a Švédskym kráľovstvom podpísaná v Oslo 8. mája 1969, ďalej v prílohe 2 len „dohoda medzi Filipínami a Švédskom“;

               –
                     Dohoda o leteckej doprave medzi Spolkovou republikou Nemecko a Filipínskou republikou podpísaná v Manile 6. augusta 1971, ďalej v prílohe 2 len „dohoda medzi Filipínami a Nemeckom“;

               –
                     Dohoda o leteckej doprave medzi vládou Helénskeho kráľovstva a vládou Filipínskej republiky podpísaná v Aténach 8. októbra 1949, ďalej v prílohe 2 len „dohoda medzi Filipínami a Gréckom“;

               –
                     Dohoda o leteckej doprave medzi vládou Maďarskej republiky a vládou Filipínskej republiky podpísaná v Budapešti 21. mája 1992, ďalej v prílohe 2 len „dohoda medzi Filipínami a Maďarskom“;

               –
                     Dohoda o leteckej doprave medzi vládou Luxemburského veľkovojvodstva a vládou Filipínskej republiky podpísaná v Luxemburgu 21. novembra 2001, ďalej v prílohe 2 len „dohoda medzi Filipínami a Luxemburskom“;

               –
                     Dohoda o civilných leteckých dopravných službách medzi vládou Poľskej republiky a vládou Filipínskej republiky podpísaná v Manile 1. júla 1993, ďalej v prílohe 2 len „dohoda medzi Filipínami a Poľskom“.

               Príloha 2

               Zoznam článkov v dohodách uvedených v prílohe 1, na ktoré sa odkazuje v článkoch 2 až 4 tejto dohody

               a) Určenie:

               –
                     článok 3 dohody medzi Filipínami a Rakúskom;

               –
                     článok 3 dohody medzi Filipínami a Belgickom;

               –
                     článok III dohody medzi Filipínami a Českou republikou;

               –
                     článok 3 dohody medzi Filipínami a Dánskom;

               –
                     článok 3 dohody medzi Filipínami a Švédskom;

               –
                     článok 3 ods. 1 dohody medzi Filipínami a Nemeckom;

               –
                     článok 2 a 3 dohody medzi Filipínami a Gréckom;

               –
                     článok III dohody medzi Filipínami a Maďarskom;

               –
                     článok III dohody medzi Filipínami a Luxemburskom;

               –
                     článok III dohody medzi Filipínami a Poľskom;

               b) Zamietnutie, zrušenie, pozastavenie alebo obmedzenie oprávnení alebo povolení:

               –
                     článok 3 dohody medzi Filipínami a Rakúskom;

               –
                     článok 3 dohody medzi Filipínami a Belgickom;

               –
                     článok III dohody medzi Filipínami a Českou republikou;

               –
                     článok 3 dohody medzi Filipínami a Dánskom;

               –
                     článok 3 dohody medzi Filipínami a Švédskom;

               –
                     článok 3 ods. 4, 5 a 6 prvá veta dohody medzi Filipínami a Nemeckom;

               –
                     článok 6 dohody medzi Filipínami a Gréckom;

               –
                     článok IV dohody medzi Filipínami a Maďarskom;

               –
                     článok III dohody medzi Filipínami a Luxemburskom;

               –
                     článok III dohody medzi Filipínami a Poľskom;

               c) Bezpečnosť:

               –
                     článok 6 dohody medzi Filipínami a Rakúskom;

               –
                     článok 11 dohody medzi Filipínami a Belgickom;

               –
                     článok X dohody medzi Filipínami a Českou republikou;

               –
                     článok 11 dohody medzi Filipínami a Dánskom;

               –
                     článok 11 dohody medzi Filipínami a Švédskom;

               –
                     článok 10 dohody medzi Filipínami a Nemeckom;

               –
                     článok 4 dohody medzi Filipínami a Gréckom;

               –
                     článok XIII dohody medzi Filipínami a Maďarskom;

               –
                     článok XI dohody medzi Filipínami a Luxemburskom;

               –
                     článok XII dohody medzi Filipínami a Poľskom;

               d) Zdaňovanie leteckých pohonných hmôt:

               –
                     článok 7 dohody medzi Filipínami a Rakúskom;

               –
                     článok 4 dohody medzi Filipínami a Belgickom;

               –
                     článok IV dohody medzi Filipínami a Českou republikou;

               –
                     článok 4 dohody medzi Filipínami a Dánskom;

               –
                     článok 4 dohody medzi Filipínami a Švédskom;

               –
                     článok 4 dohody medzi Filipínami a Nemeckom;

               –
                     článok 3 dohody medzi Filipínami a Gréckom;

               –
                     článok V dohody medzi Filipínami a Maďarskom;

               –
                     článok IV dohody medzi Filipínami a Luxemburskom;

               –
                     článok IV dohody medzi Filipínami a Poľskom.

               Príloha 3

               Zoznam ďalších štátov, na ktoré sa odkazuje v článku 2 tejto dohody

               a)
                     Islandská republika (podľa Dohody o Európskom hospodárskom priestore);

               b)
                     Lichtenštajnské kniežatstvo (podľa Dohody o Európskom hospodárskom priestore);

               c)
                     Nórske kráľovstvo (podľa Dohody o Európskom hospodárskom priestore);

               d)
                     Švajčiarska konfederácia (v rámci Dohody medzi Európskym spoločenstvom a Švajčiarskou konfederáciou o leteckej doprave).


Avis juridique important

|

52004PC0598

Návrh rozhodnutie Rady ktorým sa povoľuje Francúzsku a Taliansku, aby uplatňovali opatrenie odchyľujúce sa od článku 3 odsek 1 Šiestej smernice 77/388/EHS o harmonizácii práv členských štátov, ktoré súvisia s daňami z obratu  /* KOM/2004/0598 v konečnom znení */

Návrh ROZHODNUTIE RADY ktorým sa povoľuje Francúzsku a Taliansku, aby uplatňovali opatrenie odchyľujúce sa od článku 3 odsek 1 Šiestej smernice 77/388/EHS o harmonizácii práv členských štátov, ktoré súvisia s daňami z obratu(predlozená Komisiou)ODÔVODNENIE1. Podľa článku 27 Šiestej smernice Rady zo dňa 17. mája 1977 o harmonizácií práv členských státov súvisiacich s daňami z obratu - spoločný systém dane z pridanej hodnoty: jednotná báza hodnotenia, [1] Rada, ktorá koná jednomyseľne o návrhu Komisie, môze povoliť akémukoľvek členskému státu, aby zaviedol speciálne opatrenia pre odchýlenie sa od ustanovení smernice, aby sa zjednodusil postup účtovania dane, alebo aby sa zabránilo určitým typom daňového úniku alebo vyhýbania sa daniam.[1]   Ú.v. EÚ L 145, 13.6.1977, s. 1. Smernica v aktuálnom znení smernice 2004/15/ES (Ú.v. ES L 52, 21.02.2004, s. 61).2. V ziadosti predlozenej Komisii a registrovanej generálnym sekretariátom Komisie dňa 24.03.2004 francúzska a talianska vláda poziadali o povolenie o výnimku z článku 3 smernice 77/388/EHS.3. V súlade s článkom 27 odsek 2 Šiestej smernice Komisia informovala ostatné členské státy listom zo dňa 01.06.2004 o ziadosti francúzskej a talianskej vlády a listom zo dňa 03.06.2004 Komisia oznámila Francúzsku a Taliansku, ze má vsetky informácie, ktoré povazuje za potrebné pre posúdenie ziadosti.4. Medzi Francúzskom a Talianskom sú dva tunely: Mont Blanc (Monte Bianco) a Fréjus. Hranica medzi danými dvoma státmi prebieha vo vnútri tunela, ale bolo by nepraktické vyberať mýtne v jeho vnútri. Súčasný článok 3, odsek 1, prvá odrázka smernice 77/388/EHS uvádza, ze ,... územie členského státu" bude znamenať územie státu...". Podľa aktuálnych pravidiel by sa preto zdaniteľná čiastka mýtneho mala vzťahovať na dĺzku tunela, ktorá patrí kazdému státu. Keďze by bolo nákladné a rusivé mať mýto na kazdom konci tunela pre kazdý členský stát, aby členský stát vyberal svoj diel mýtneho, mýtne sa vyberá vcelku na vstupe do tunela. Kazdá trasa cez tunel by mala byť faktúrovaná s dvoma mýtnymi a dvoma odlisnými sadzbami DPH: jednou pre francúzske územie a jednou pre talianske územie. Okrem toho, zdaniteľná čiastka a DPH by sa mali následne zdieľať medzi danými dvoma členskými státmi. Preto je DPH ďalsím komplikujúcim faktorom v uz beztak komplikovanom mechanizme finančných kompenzácií vyplývajúcich zo zdieľania nákladov na správu tunela.5. Vyssie uvedená situácia je veľmi náročná na administratívu a zahŕňa aj vysoké náklady na daňovníka. V skutočnosti sa musí daňovník vysporiadať s jednou faktúrou s dvoma odlisnými sadzbami dane, ako aj dvoma odlisnými zdaniteľnými čiastkami. Takáto situácia pridáva daňovníkovi záťaz, ktorý sa musí zaoberať dvoma správami, namiesto jedinej, napríklad v prípade ziadosti o refundáciu.6. Cieľom výnimky pozadovanej Francúzskom a Talianskom je poziadať o povolenie výnimky z článku 3 smernice 77/388/EHS vo vzťahu k tunelu Mont Blanc (Monte Bianco) a tunelu Fréjus. Pre oba tunely chcú dané dva státy povazovať celú dĺzku trasy v tuneli za územie státu, v ktorom sa akákoľvek tranzitná cesta cez tunel po vozovke začína. Preto bude francúzska kancelária uplatňovať francúzsku DPH na celé mýtne pre cesty začínajúce na francúzskej strane. Ten istý mechanizmus bude uplatňovať talianska kancelária na vsetky cesty začínajúce na talianskej strane. Táto výnimka má účinok len s ohľadom na účtovanie mýtneho, a aby sa zjednodusil spôsob, akým sa DPH vypočítava a zúčtováva. Neovplyvňuje daňové územie pre DPH Talianska alebo Francúzska na účely akýchkoľvek ostatných dodávok.7. Plánované opatrenie je vytvorené tak, aby vyriesilo problémy načrtnuté vyssie zjednodusením ujednaní pre platenie dane a má v podstate technický charakter. Nemá nepriaznivý dopad na vlastné zdroje spoločenstva, ani nemá ziaden vplyv na výsku splatnej dane v konečnom stádiu spotreby.8. Vo svetle vyssie uvedeného sa Komisia domnieva, ze výnimka pozadovaná Talianskom a Francúzskom je zastresená podmienkou v článku 27, odsek 1 a mala by sa povoliť.9. Keďze dotknutou zálezitosťou je definícia územia na účely DPH, kde je nepravdepodobné, ze by doslo k budúcim zmenám, pozadovaná výnimka by mala byť udelená na dobu neurčitú.Návrh ROZHODNUTIE RADY ktorým sa povoľuje Francúzsku a Taliansku, aby uplatňovali opatrenie odchyľujúce sa od článku 3 odsek 1 Šiestej smernice 77/388/EHS o harmonizácii práv členských štátov, ktoré súvisia s daňami z obratuRADA EURÓPSKEJ ÚNIE,so zreteľom na Zmluvu o zalození Európskeho spoločenstva, a hlavne jej článok 227,so zreteľom na Šiestu smernicu Rady (77/388/EHS) zo dňa 17. mája 1977 o harmonizácii práv členských státov, ktoré súvisia s daňami z obratu - spoločný systém dane z pridanej hodnoty: jednotná báza hodnotenia, [2] a hlavne jej článok 27,[2]  Ú.v. EÚ L 145, 13.6.1977, s. 1. Smernica v aktuálnom znení smernice 2004/15/ES (Ú.v. ES L 52, 21.02.2004, s. 61).so zreteľom na návrh Komisie, [3][3]  Ú.v. EÚ C [...] [...], s. [...]keďze:(1) podľa článku 27 Šiestej smernice Rady zo dňa 17. mája 1977 o harmonizácii práv členských státov, ktoré súvisia s daňami z obratu - spoločný systém dane z pridanej hodnoty: jednotná báza hodnotenia, [4] Rada, ktorá koná jednomyseľne o návrhu Komisie, môze povoliť akémukoľvek členskému státu, aby zaviedol speciálne opatrenia pre odchýlenie sa od ustanovení smernice, aby sa zjednodusil postup účtovania dane, alebo aby sa zabránilo určitým typom daňového úniku alebo vyhýbania sa daniam;[4]  Ú.v. EÚ L 145, 13.6.1977, s. 1. Smernica v aktuálnom znení smernice 2003/92/ES (Ú.v. ES L 260, 11.10.2003, s. 8).(2) v ziadosti predlozenej Komisii a registrovanej generálnym sekretariátom Komisie dňa 24.03.2004 francúzska a talianska vláda poziadali o povolenie o výnimku z článku 3 smernice 77/388/EHS;(3) v súlade s článkom 27 odsek 2 Šiestej smernice Komisia informovala ostatné členské státy listom zo dňa 01.06.2004 o ziadosti francúzskej a talianskej vlády a listom zo dňa 03.06.2004 Komisia oznámila Francúzsku a Taliansku, ze má vsetky informácie, ktoré povazuje za potrebné pre posúdenie ziadosti;(4) Medzi Francúzskom a Talianskom sú dva tunely: Mont Blanc (Monte Bianco) a Fréjus. Hranica medzi danými dvoma státmi prebieha vo vnútri tunela, ale bolo by nepraktické vyberať mýtne v jeho vnútri. Súčasný článok 3, odsek 1, prvá odrázka smernice 77/388/EHS uvádza, ze ,... územie členského státu" bude znamenať územie státu...". Podľa aktuálnych pravidiel by sa preto zdaniteľná čiastka mýtneho mala vzťahovať na dĺzku tunela, ktorá patrí kazdému státu. Keďze by bolo nákladné a rusivé mať mýto na kazdom konci tunela pre kazdý členský stát, aby členský stát vyberal svoj diel mýtneho, mýtne sa vyberá vcelku na vstupe do tunela. Kazdá trasa cez tunel by mala byť faktúrovaná s dvoma mýtnymi a dvoma odlisnými sadzbami DPH: jednou pre francúzske územie a jednou pre talianske územie. Okrem toho, zdaniteľná čiastka a DPH by sa mali následne zdieľať medzi danými dvoma členskými státmi. Preto je DPH ďalsím komplikujúcim faktorom v uz beztak komplikovanom mechanizme finančných kompenzácií vyplývajúcich zo zdieľania nákladov na správu tunela;(5) cieľom výnimky pozadovanej Francúzskom a Talianskom je poziadať o povolenie výnimky z článku 3 smernice 77/388/EHS vo vzťahu k tunelu Mont Blanc (Monte Bianco) a tunelu Fréjus;(6) pre oba tunely chcú dané dva státy povazovať celú dĺzku trasy v tuneli za územie státu, v ktorom sa akákoľvek tranzitná cesta cez tunel po vozovke začína. Preto bude francúzska kancelária uplatňovať francúzsku DPH na celé mýtne pre cesty začínajúce na francúzskej strane. Ten istý mechanizmus bude uplatňovať talianska kancelária na vsetky cesty začínajúce na talianskej strane;(7) táto výnimka má účinok len s ohľadom na účtovanie mýtneho, a aby sa zjednodusil spôsob, akým sa DPH vypočítava a zúčtováva. Neovplyvňuje daňové územie pre DPH Talianska alebo Francúzska na účely akýchkoľvek ostatných dodávok;(8) plánované opatrenie je vytvorené tak, aby vyriesilo problémy načrtnuté vyssie zjednodusením ujednaní pre platenie dane a má v podstate technický charakter. Nemá nepriaznivý dopad na vlastné zdroje spoločenstva, ani nemá ziaden vplyv na výsku splatnej dane v konečnom stádiu spotreby;(9) keďze dotknutou zálezitosťou je definícia územia na účely DPH, kde je nepravdepodobné, ze by doslo k budúcim zmenám, pozadovaná výnimka by mala byť udelená na dobu neurčitú,PRIJALA TOTO ROZHODNUTIE:Článok 1Odchylne od článku 3 smernice 77/388/EHS, Francúzsku a Taliansku sa týmto povoľuje, aby povazovali vozovky v tuneloch Mont Blanc (Monte Bianco) a Fréjus, v celej ich dĺzke za súčasť územia členského státu, z ktorého začína cesta po danej vozovke.Článok 2Článok 1 sa uplatňuje len na mýtne za pouzitie tunelu.Článok 3Toto rozhodnutie je adresované Francúzsku a Taliansku.V Bruseli,Za Radupredseda


               EURÓPSKA KOMISIA
            V Bruseli7. 3. 2016
            COM(2016) 118 final
            2016/0065(NLE)
            Návrh
            ROZHODNUTIE RADY
            o pozícii Únie v Rade pre stabilizáciu a pridruženie EÚ – Albánska republika, pokiaľ ide o účasť Albánskej republiky ako pozorovateľa na činnosti Agentúry Európskej únie pre základné práva, a o príslušných podmienkach v rámci nariadenia Rady (ES) č. 168/2007

               DÔVODOVÁ SPRÁVA

               1. Súvislosti

               Agentúra Európskej únie pre základné práva (ďalej len „agentúra“) bola zriadená nariadením Rady (ES) č. 168/2007
                  1
                (ďalej len „nariadenie“).

               Podľa článku 2 nariadenia cieľom agentúry je poskytovať pomoc a odborné poznatky v oblasti základných práv príslušným inštitúciám, orgánom, úradom a agentúram Únie a jeho členských štátov pri vykonávaní práva Únie.

               Podľa článku 28 ods. 1 nariadenia je agentúra prístupná účasti kandidátskych krajín ako pozorovateľov. Článok 28 ods. 2 nariadenia stanovuje, že účasť a príslušné podmienky sa určia rozhodnutím príslušnej Asociačnej rady. V rozhodnutí sa uvedie najmä povaha, rozsah a spôsob účasti týchto krajín na činnosti agentúry v rámci stanovenom v článkoch 4 a 5 nariadenia. Na základe rozhodnutia Asociačnej rady sa agentúra bude môcť zaoberať otázkami základných práv v príslušnej kandidátskej krajine v rozsahu pôsobnosti článku 3 ods. 1 nariadenia v miere potrebnej na postupné zosúladenie krajiny s právom Únie.

               2. Navrhované rozhodnutie

               Komisia navrhuje Rade, aby prijala rozhodnutie o pozícii Únie v Rade pre stabilizáciu a pridruženie EÚ – Albánska republika, pokiaľ ide o účasť Albánskej republiky ako pozorovateľa na činnosti agentúry a príslušné podmienky. Navrhovaný jediný článok rozhodnutia stanovuje, že pozícia Únie je stanovená v návrhu rozhodnutia Rady pre stabilizáciu a pridruženie EÚ – Albánska republika (ďalej len „návrh rozhodnutia“), ktorý je pripojený k rozhodnutiu Rady. Návrh takéhoto návrhu rozhodnutia je tiež pripojený k návrhu Komisie. Spĺňa požiadavky článku 28 nariadenia.

               V súlade s jednou z hlavných zásad, na ktorej je predmetné nariadenie založené (t. j. zásadou, že činnosť agentúry vychádza z tematického prístupu na rozdiel od prístupu zameraného na jednotlivé krajiny) sa prostredníctvom návrhu rozhodnutia umožňuje, aby agentúra v Albánskej republike plnila úlohy stanovené v rámci článkov 4 a 5 nariadenia.

               V návrhu rozhodnutia sa takisto stanovuje, že Albánska republika do správnej rady agentúry vymenuje pozorovateľa a jeho náhradníka. Tieto osoby by mali spĺňať kritériá stanovené v článku 12 ods. 1 nariadenia. Zúčastnia sa na práci správnej rady rovnako ako členovia a ich náhradníci, ktorí boli vymenovaní členskými štátmi, avšak bez hlasovacieho práva.

               Návrh rozhodnutia obsahuje ustanovenia týkajúce sa finančného príspevku Albánskej republiky a zamestnancov (príloha I). K návrhu rozhodnutia je priložený finančný výkaz.

               Návrh rozhodnutia je v súlade so Služobným poriadkom úradníkov Európskej únie (ďalej len „služobný poriadok“) a Podmienkami zamestnávania ostatných zamestnancov Európskej únie (ďalej len „PZOZ“), stanovenými nariadením Rady (EHS, Euratom, ESUO) č. 259/68
                  2
               .

               2016/0065 (NLE)

               Návrh

               ROZHODNUTIE RADY

               o pozícii Únie v Rade pre stabilizáciu a pridruženie EÚ – Albánska republika, pokiaľ ide o účasť Albánskej republiky ako pozorovateľa na činnosti Agentúry Európskej únie pre základné práva, a o príslušných podmienkach v rámci nariadenia Rady (ES) č. 168/2007

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 352 v spojení s článkom 218 ods. 9,

               so zreteľom na návrh Komisie,

               keďže:

               (1)Európska rada na svojom zasadnutí v Luxemburgu v decembri 1997 stanovila, že účasť v agentúrach Únie je prostriedkom na urýchlenie predvstupovej stratégie. V záveroch Európskej rady sa stanovuje, že „agentúry Únie, na činnosti ktorých sa budú môcť podieľať kandidátske krajiny, sa stanovia prípad od prípadu“.

               (2)V nariadení Rady (ES) č. 168/2007, ktorým sa zriaďuje Agentúra Európskej únie pre základné práva (ďalej len „nariadenie“), sa stanovuje, že agentúra je prístupná účasti kandidátskych krajín ako pozorovateľov.

               (3)Albánska republika súhlasí so zámermi a cieľmi vytýčenými pre agentúru v nariadení a s rozsahom jej úloh a oblasťami jej činnosti v zmysle článkov 4 a 5 uvedeného nariadenia.

               (4)Konečným cieľom Albánskej republiky je stať sa členom Európskej únie a jej účasť na činnosti Agentúry Európskej únie pre základné práva pomôže Albánskej republike dosiahnuť tento cieľ,

               ROZHODLA TAKTO:

               Jediný článok

               Pozícia, ktorú má Európska únia prijať v Rade pre stabilizáciu a pridruženie EÚ – Albánska republika, pokiaľ ide o účasť Albánskej republiky ako pozorovateľa na činnosti Agentúry Európskej únie pre základné práva a príslušné podmienky, je stanovená v návrhu rozhodnutia Rady pre stabilizáciu a pridruženie EÚ – Albánska republika, ktorý je priložený k tomuto rozhodnutiu.

               V Bruseli

                     Za Radu

                     predseda

                     (1)
                  Nariadenie Rady (ES) č. 168/2007 z 15. februára 2007, ktorým sa zriaďuje Agentúra Európskej únie pre základné práva, Ú. v. EÚ L 53, 22.2.2007, s. 1.

                     (2)
                  Ú. v. ES L 56, 4.3.1968, s. 1, naposledy zmenené nariadením Európskeho parlamentu a Rady (EÚ, Euratom) č. 1023/2013 z 22. októbra 2013, Ú. v. EÚ L 287, 29.10.2013, s. 15.

    ---documentbreak---

               EURÓPSKA KOMISIA
            V Bruseli7. 3. 2016
            COM(2016) 118 final
            PRÍLOHA
            ROZHODNUTIE č. …/ o účasti Albánskej republiky ako pozorovateľa na činnosti Agentúry Európskej únie pre základné práva a o príslušných podmienkach v rámci nariadenia Rady (ES) č. 168/2007
            Sprievodný dokument
            k rozhodnutiu Rady
            o pozícii Únie v Rade pre stabilizáciu a pridruženie EÚ – Albánska republika, pokiaľ ide o účasť Albánskej republiky ako pozorovateľa na činnosti Agentúry Európskej únie pre základné práva, a o príslušných podmienkach v rámci nariadenia Rady (ES) č. 168/2007

               PRÍLOHA

               ROZHODNUTIE č. …/ o účasti Albánskej republiky ako pozorovateľa na činnosti Agentúry Európskej únie pre základné práva a o príslušných podmienkach v rámci nariadenia Rady (ES) č. 168/2007

               Sprievodný dokument

               k rozhodnutiu Rady

               o pozícii Únie v Rade pre stabilizáciu a pridruženie EÚ – Albánska republika, pokiaľ ide o účasť Albánskej republiky ako pozorovateľa na činnosti Agentúry Európskej únie pre základné práva, a o príslušných podmienkach v rámci nariadenia Rady (ES) č. 168/2007

               RADA PRE STABILIZÁCIU A PRIDRUŽENIE EÚ – ALBÁNSKA REPUBLIKA,

               so zreteľom na Dohodu o stabilizácii a pridružení medzi Európskou úniou na jednej strane a Albánskou republikou na strane druhej,

               so zreteľom na nariadenie Rady (ES) č. 168/2007, ktorým sa zriaďuje Agentúra Európskej únie pre základné práva, a najmä na jeho článok 28,

               keďže:

               (1) Európska rada na svojom zasadnutí v Luxemburgu v decembri 1997 stanovila, že účasť v agentúrach Únie je prostriedkom na urýchlenie predvstupovej stratégie. V záveroch Európskej rady sa stanovuje, že „agentúry, na činnosti ktorých sa budú môcť podieľať kandidátske krajiny, sa stanovia prípad od prípadu“.

               (2) Albánska republika súhlasí so zámermi a cieľmi vytýčenými pre Agentúru Európskej únie pre základné práva („agentúra“) a s rozsahom jej úloh a ich opisom v zmysle ustanovení nariadenia Rady (ES) č. 168/2007.

               (3) Je vhodné, aby sa agentúra zaoberala otázkami základných práv v Albánskej republike v rozsahu pôsobnosti článku 3 ods. 1 nariadenia Rady (ES) č. 168/2007 v miere potrebnej na postupné zosúladenie krajiny s právom Únie.

               (4) Albánskej republike by sa preto malo umožniť, aby sa zúčastňovala na činnosti agentúry ako pozorovateľ a mali by sa stanoviť podmienky takejto účasti vrátane ustanovení o účasti na iniciatívach agentúry, o finančnom príspevku a zamestnancoch.

               (5) V súlade s článkom 12 ods. 2 písm. a) a článkom 82 ods. 3 písm. a) Podmienok zamestnávania ostatných zamestnancov Európskej únie, ustanovenými v nariadení Rady (EHS, Euratom, ESUO) č. 259/68
                  1
               , môže riaditeľ agentúry vo výnimočných prípadoch povoliť zamestnanie štátnych príslušníkov Albánskej republiky, ktorí požívajú občianske práva v plnom rozsahu.

               ROZHODLA:

               Článok 1

               Albánska republika sa ako kandidátska krajina zúčastňuje na činnosti Agentúry Európskej únie pre základné práva zriadenej nariadením Rady (ES) č. 168/2007 ako pozorovateľ.

               Článok 2

               1. Agentúra sa môže zaoberať otázkami základných práv v Albánskej republike v rozsahu pôsobnosti článku 3 ods. 1 nariadenia Rady (ES) č. 168/2007 v miere potrebnej na postupné zosúladenie krajiny s právom Únie.

               2. Na tento účel môže agentúra v Albánskej republike plniť úlohy stanovené v článkoch 4 a 5 nariadenia Rady (ES) č. 168/2007.

               Článok 3

               Albánska republika v súlade s ustanoveniami uvedenými v prílohe k tomuto rozhodnutiu finančne prispieva na činnosti agentúry uvedené v článku 4 nariadenia Rady (ES) č. 168/2007.

               Článok 4

               1. Albánska republika vymenuje za pozorovateľa a jeho náhradníka osoby, ktoré spĺňajú kritériá stanovené v článku 12 ods. 1 nariadenia Rady (ES) č. 168/2007. Môžu sa zúčastňovať na práci správnej rady rovnako ako členovia a ich náhradníci, ktorí boli vymenovaní členskými štátmi, avšak bez hlasovacieho práva.

               2. Albánska republika vymenuje jedného štátneho úradníka za národného styčného úradníka, ako je uvedené v článku 8 ods. 1 nariadenia Rady (ES) č. 168/2007.

               3. Albánska republika oznámi Európskej komisii mená, spôsobilosť a kontaktné údaje osôb uvedených v odsekoch 1 a 2 do štyroch mesiacov od nadobudnutia účinnosti tohto rozhodnutia.

               Článok 5

               Údaje poskytované agentúre alebo údaje pochádzajúce od nej sa môžu uverejniť a sprístupnia sa verejnosti, ak sa v Albánskej republike zabezpečí rovnaká úroveň ochrany dôverných informácií ako v rámci Únie.

               Článok 6

               Agentúra bude mať v Albánskej republike rovnakú právnu spôsobilosť ako právnické osoby zriadené podľa práva Albánskej republiky.

               Článok 7

               Aby agentúra a jej zamestnanci mohli plniť svoje úlohy, Albánska republika im poskytne rovnaké výsady a imunity, ako sú uvedené v článkoch 1 až 4, 5, 6, 10 až 13, 15, 17 a 18 Protokolu (č. 7) o výsadách a imunitách Európskej únie, ktorý je pripojený k Zmluve o Európskej únie a k Zmluve o fungovaní Európskej únie.

               Článok 8

               Zmluvné strany prijmú všetky všeobecné alebo osobitné opatrenia potrebné na splnenie záväzkov, ktoré im vyplývajú z tohto rozhodnutia, a oznámia ich Rade pre stabilizáciu a pridruženie.

               Článok 9

               Toto rozhodnutie nadobúda účinnosť prvým dňom druhého mesiaca nasledujúceho po jeho prijatí.

               PRÍLOHA I

               FINANČNÝ PRÍSPEVOK ALBÁNSKEJ REPUBLIKY NA AGENTÚRU EURÓPSKEJ ÚNIE PRE ZÁKLADNÉ PRÁVA

               1.Finančný príspevok stanovený v bode 2, ktorý má Albánska republika odviesť do rozpočtu Európskej únie, aby sa mohla zúčastňovať na činnosti Agentúry Európskej únie pre základné práva („agentúra“), predstavuje plné náklady na jej účasť za prvé tri roky. Od štvrtého roku sa sumy určia v súlade s bodom 6.

               2.Finančný príspevok, ktorý má Albánska republika odviesť do rozpočtu Európskej únie za prvé tri roky, je stanovený takto:

                        Rok 1:

                        160 000 EUR

                        Rok 2:

                        163 000 EUR

                        Rok 3:

                        166 000 EUR

               3.Prípadná finančná podpora z programov pomoci Únie sa dohodne osobitne v súlade s príslušným programom Únie.

               4.S príspevkom Albánskej republiky sa bude hospodáriť v súlade s nariadením o rozpočtových pravidlách platným pre všeobecný rozpočet Európskej únie.

               5.Cestovné náklady a náklady na stravu a ubytovanie, ktoré vznikli zástupcom a odborníkom z Albánskej republiky v súvislosti s ich účasťou na činnosti agentúry alebo na zasadnutiach týkajúcich sa vykonávania pracovného programu agentúry, uhrádza agentúra na rovnakom základe a v súlade s postupmi, ktoré v súčasnosti platia pre členské štáty Európskej únie.

               6.Po nadobudnutí účinnosti tohto rozhodnutia a na začiatku každého nasledujúceho roka Komisia zašle Albánskej republike výzvu na zaplatenie finančnej sumy zodpovedajúcej jej príspevku agentúre stanovenému podľa tohto rozhodnutia. Za prvý kalendárny rok svojej účasti Albánska republika zaplatí príspevok vypočítaný od dátumu začiatku účasti na činnosti do konca roka na pomernom základe. Príspevok na nasledujúce roky bude v súlade s týmto tabuľkou pod bodom 2. Počnúc štvrtým rokom bude príspevok upravený s prihliadnutím na prípadné zvýšenie alebo zníženie dotácií agentúry s cieľom zachovať analógiu medzi príspevkom pre Albánsku republiku a rozpočtom agentúry pre EÚ-28. Príspevok môže byť prehodnotený aj v nasledujúcich rozpočtových rokoch na základe najnovších štatistických údajov, ktoré uverejnil Štatistický úrad Európskej únie (Eurostat).

               7.Tento príspevok bude vyjadrený v eurách a uhradí sa na bankový účet Komisie Európskej únie vedený v eurách.

               8.Albánska republika uhradí svoj príspevok v súlade s výzvou na poskytnutie finančných prostriedkov najneskôr do 30 dní po tom, ako ju Komisia zašle.

               9.V prípade oneskoreného uhradenia príspevku sa Albánskej republike počnúc dňom splatnosti účtujú úroky z dlžnej čiastky. Úrokovaná sadzba zodpovedá úrokovej sadzbe uplatňovanej Európskou centrálnou bankou v deň splatnosti pre operácie banky vedené v eurách, zvýšenej o 1,5 percentuálneho bodu.

               LEGISLATÍVNY FINANČNÝ VÝKAZ

               1.
                     RÁMEC NÁVRHU/INICIATÍVY

                  1.1.
                     Názov návrhu/iniciatívy

                  1.2.
                     Príslušné oblasti politiky v rámci ABM/ABB

                  1.3.
                     Druh návrhu/iniciatívy

                  1.4.
                     Ciele

                  1.5.
                     Dôvody návrhu/iniciatívy

                  1.6.
                     Trvanie a finančný vplyv

                  1.7.
                     Plánovaný spôsob hospodárenia

               2.
                     OPATRENIA V OBLASTI RIADENIA

                  2.1.
                     Pravidlá monitorovania a predkladania správ

                  2.2.
                     Systémy riadenia a kontroly

                  2.3.
                     Opatrenia na predchádzanie podvodom a nezrovnalostiam

               3.
                     ODHADOVANÝ FINANČNÝ VPLYV NÁVRHU/INICIATÍVY

                  3.1.
                     Príslušné okruhy viacročného finančného rámca a rozpočtové riadky výdavkov

                  3.2.
                     Odhadovaný vplyv na výdavky

                  3.2.1.
                     Zhrnutie odhadovaného vplyvu na výdavky

                  3.2.2.
                     Odhadovaný vplyv na rozpočtové prostriedky agentúry

                  3.2.3.
                     Odhadovaný vplyv na ľudské zdroje agentúry

                  3.2.4.
                     Súlad s platným viacročným finančným rámcom

                  3.2.5.
                     Príspevky od tretích strán

                  3.3.
                     Odhadovaný vplyv na príjmy

               LEGISLATÍVNY FINANČNÝ VÝKAZ

               1.RÁMEC NÁVRHU/INICIATÍVY

               1.1.Názov návrhu/iniciatívy

                  Rozhodnutie Rady o pozícii Únie, pokiaľ ide o účasť Albánskej republiky ako pozorovateľa na činnosti Agentúry Európskej únie pre základné práva, a o príslušných podmienkach v rámci nariadenia Rady (ES) č. 168/2007

               1.2.Príslušné oblasti politiky v rámci ABM/ABB
                  2

                  Oblasť politiky:
                        33
                        „Spravodlivosť a spotrebitelia“

                  Činnosť:
                        33 02
                        „Práva, rovnosť a občianstvo“

               1.3.Druh návrhu/iniciatívy

               Návrh/iniciatíva sa týka novej akcie

               1.4.Ciele

               1.4.1.Viacročné strategické ciele Komisie, ktoré sú predmetom návrhu/iniciatívy

                  Účasť Albánskej republiky ako pozorovateľa na práci agentúry prispeje k postupnému zosúladeniu s právom Únie a k úspešnej príprave krajiny na členstvo v Európskej únii.

               1.4.2.Osobitné ciele a príslušné činnosti v rámci ABM/ABB

                  Osobitný cieľ:

                  Navrhované rozhodnutie umožní Albánskej republike zúčastňovať sa na činnosti agentúry ako pozorovateľ a agentúre umožní zaoberať sa otázkami základných práv v Albánskej republike.

                  Príslušné činnosti v rámci ABM/ABB

                  33 02
                        „Práva, rovnosť a občianstvo“

               1.4.3.Očakávané výsledky a vplyv

               Uveďte, aký vplyv by mal mať návrh/iniciatíva na príjemcov/cieľové skupiny.

                  Účasť Albánskej republiky ako pozorovateľa na práci agentúry prispeje k postupnému zosúladeniu s právom Únie a k úspešnej príprave krajiny na členstvo v Európskej únii.

               1.4.4.Ukazovatele výsledkov a vplyvu

               Uveďte ukazovatele, pomocou ktorých je možné sledovať uskutočňovanie návrhu/iniciatívy.

                  Navrhované rozhodnutie umožní agentúre plniť v Albánskej republike úlohy stanovené v rámci článkov 4 a 5 nariadenie Rady (ES) č. 168/2007 („nariadenie“).

                  Ukazovatele výkonnosti sú jadrom plánovania, monitorovania, podávania správ a hodnotenia činnosti agentúry. Ukazovatele stanovené rámcom merania výkonnosti (PMF) sa používajú na meranie celkovej výkonnosti agentúry. Rámec merania výkonnosti obsahuje ukazovatele na úrovni projektu, ktorými sa opisuje plánovaný výsledok jednotlivých opatrení, a najmä plánovanej iniciatívy, a krátkodobé, dlhodobé a nezáväzné ukazovatele, ktorých väčšina sa meria po ukončení opatrení. Dôležité je, že rámec PMF je prepojený so strategickým plánom aj s ročnými pracovnými programami. Rámec agentúry pre meranie výkonnosti zahŕňa intervenčnú logiku a zoznam ukazovateľov výkonnosti spolu so zodpovedajúcimi cieľmi, kritériami posudzovania, opatreniami, zdrojmi a nástrojmi. Rámec merania výkonnosti zoskupuje všetky informácie týkajúce sa výkonnosti a údajov podľa logického rámca. Rámec agentúry pre meranie výkonnosti je organizovaný spôsobom, ktorý podporuje analýzu výkonnosti (t. j. monitorovanie a vyhodnocovanie, ako aj podávanie správ) na rôznych úrovniach agentúry, t. j. na úrovni projektu, činnosti, tematickej oblasti a na strategickej úrovni a ktorý sa bude používať na monitorovanie realizácie iniciatívy. Ukazovatele sú diferencované predovšetkým podľa úrovne dosiahnutých výsledkov (t. j. výsledky, krátkodobé, dlhodobé a ambiciózne vplyvy) na jednotlivých úrovniach činností zobrazených v logickom modeli. Uvádzajú sa ročne (aj pre príslušné činnosti ABM/ABB, ktorých sa iniciatíva týka) v operačných pracovných programoch agentúry (programový dokument) a monitorovanie výkonnosti a hodnotenie sú zahrnuté v príslušnom dokumente (konsolidovaná výročná správa o činnosti).

               1.5.Dôvody návrhu/iniciatívy

               1.5.1.Potreby, ktoré sa majú uspokojiť v krátkodobom alebo dlhodobom horizonte

                  Navrhované rozhodnutie by malo umožniť Albánskej republike zúčastňovať na činnosti agentúry ako pozorovateľ a agentúre by malo umožniť zaoberať sa otázkami základných práv v Albánsku, v rozsahu ustanovenom nariadením Rady (ES) č. 168/2007.

               1.5.2.Prínos zapojenia Európskej únie

                  Účasť Albánskej republiky ako pozorovateľa na činnosti agentúry prispeje k postupnému zosúladeniu krajiny s právom Európskej únie.

               1.5.3.Poznatky získané z podobných skúseností v minulosti

                  Návrh nariadenia Rady (ES) č. 168/2007 obsahoval posúdenie vplyvu, ktoré sa zaoberalo geografickým rozsahom činností agentúry.

                  Európske stredisko pre monitorovanie rasizmu a xenofóbie (EUMC), ktoré bolo predchodcom Agentúry Európskej únie pre základné práva, realizovalo v rôznych kandidátskych krajinách (v roku 2003 v tých 10 krajinách, ktoré pristúpili k EÚ v roku 2004, ako aj v RO, BG, TR a HR) projekty PHARE, ktoré sa ukázali byť veľkým prínosom tak pre kandidátske krajiny, ako aj pre samotné EUMC.

               1.5.4.Zlučiteľnosť a možná synergia s inými vhodnými nástrojmi

                  Časť nákladov na účasť Albánskej republiky bude hradená z nástroja predvstupovej pomoci IPA.

               1.6.Trvanie a finančný vplyv

               Návrh/iniciatíva s účinnosťou od nadobudnutia účinnosti rozhodnutia (pozri jeho článok 9) do pristúpenia Albánskej republiky k EÚ

               Finančný vplyv trvá od nadobudnutia účinnosti rozhodnutia do pristúpenia Albánskej republiky k EÚ

               1.7.Plánovaný spôsob hospodárenia
                  3

               Nepriame hospodárenie so zverením úloh súvisiacich s plnením rozpočtu na subjekty uvedené v článkoch 208 a 209 nariadenia o rozpočtových pravidlách

               2.OPATRENIA V OBLASTI RIADENIA

               2.1.Pravidlá monitorovania a predkladania správ

               Uveďte časový interval a podmienky, ktoré sa vzťahujú na tieto opatrenia.

                  Činnosť Agentúry Európskej únie pre základné práva, ako aj účasť kandidátskych krajín na jej činnostiach, musí byť v súlade s rámcom stanoveným v nariadení Rady (ES) č. 168/2007 pravidelne vyhodnocovaná, pričom sa zohľadní viacročný rámec agentúry a programové dokumenty.

               2.2.Systémy riadenia a kontroly

               2.2.1.Zistené riziká

                  1. Poznatky pracovníkov o príslušnom trhu.

                  2. Špecifické problémy týkajúce sa zberu údajov o základných právach, ktoré vznikli v dôsledku nedostatku poskytovateľov na trhu.

                  3. Vplyv na proces zadávania zákaziek v dôsledku nedostupnosti poskytovateľov služieb pre zber údajov o základných právach.

                  4. Vplyv na výsledky výskumu v dôsledku nedostatočného zberu údajov alebo nedostupnosti údajov.

               2.2.2.Plánovaný spôsob kontroly

                  1. Analýza príslušných poznatkov, zručností a schopností požadovaných pre realizáciu opatrení a zistenie potrebnej odbornej prípravy pracovníkov.

                  2. Lepšie sledovanie činností zmluvných dodávateľov, najmä ak sú noví v oblasti poskytovania údajov o základných právach.

               2.3.Opatrenia na predchádzanie podvodom a nezrovnalostiam

               Uveďte existujúce a plánované preventívne a ochranné opatrenia.

                  V záujme boja proti podvodom, korupcii a inému protiprávnemu konaniu sa na Agentúru Európskej únie pre základné práva vzťahujú bez obmedzení ustanovenia nariadenia (EÚ, Euratom) č. 883/2013.

                  Agentúra pristúpi k medziinštitucionálnej dohode z 25. mája 1999 medzi Európskym parlamentom, Radou Európskej únie a Komisiou Európskych spoločenstiev o vnútornom vyšetrovaní vykonávanom Európskym úradom pre boj proti podvodom (OLAF) a bezodkladne uplatní príslušné ustanovenia v rámci svojej stratégie boja proti podvodom a príslušného akčného plánu.

                  V rozhodnutiach o financovaní, ako aj v dohodách o vykonávaní a nástrojoch vykonávania, ktoré z nich vyplývajú, sa výslovne stanoví, že Dvor audítorov a OLAF môžu v prípade potreby vykonávať kontroly priamo na mieste u príjemcov finančných prostriedkov agentúry a zamestnancov zodpovedných za ich prideľovanie.

               3.ODHADOVANÝ FINANČNÝ VPLYV NÁVRHU/INICIATÍVY

               3.1.Príslušné okruhy viacročného finančného rámca a rozpočtové riadky výdavkov

               Existujúce rozpočtové riadky

                        Okruh viacročného finančného rámca

                        Rozpočtový riadok

                        Druh
                        výdavkov

                        Príspevky

                        Číslo […][Názov………………………...…………]

                        DRP/NRP
                           4

                        krajín EZVO
                           5

                        kandidátskych krajín
                           6

                        tretích krajín

                        v zmysle článku 21 ods. 2 písm. b) nariadenia o rozpočtových pravidlách

                        3

                        33.0206

                        Agentúra Európskej únie pre základné práva

                        NRP

                        NIE

                        ÁNO

                        NIE

                        ÁNO

               3.2.Odhadovaný vplyv na výdavky

               3.2.1.Zhrnutie odhadovaného vplyvu na výdavky

               v mil. EUR (zaokrúhlené na 3 desatinné miesta)

                        Okruh viacročného finančného
                        rámca

                        Číslo

                        3 ..……………………………………………………………….

                        Agentúra Európskej únie pre základné práva

                        Rok
                        1

                        Rok
                        2

                        Rok
                        3

                        SPOLU

                        Hlava 1 – Výdavky na zamestnancov

                        Záväzky

                        (1)

                        0,074

                        0,075

                        0,076

                        0,225

                        Platby

                        (2)

                        0,074

                        0,075

                        0,076

                        0,225

                        Hlava 2 – Budovy, zariadenia a rôzne prevádzkové výdavky

                        Záväzky

                        (1a)

                        0,020

                        0,021

                        0,021

                        0,062

                        Platby

                        (2a)

                        0,020

                        0,021

                        0,021

                        0,062

                        Hlava 3 – Prevádzkové výdavky

                        Záväzky

                        (3a)

                        0,066

                        0,067

                        0,069

                        0,202

                        Platby

                        (3b)

                        0,066

                        0,067

                        0,069

                        0,202

                        Rozpočtové prostriedky SPOLU
                        Agentúra Európskej únie pre základné práva

                        Záväzky

                        = 1 + 1a + 3

                        0,160

                        0,163

                        0,166

                        0,489

                        Platby

                        = 2 + 2a

                        + 3b

                        0,160

                        0,163

                        0,166

                        0,489

               Náklady agentúry sa pokryjú z pripísaných príjmov pochádzajúcich z finančného príspevku kandidátskej krajiny.

                        Okruh viacročného finančného
                        rámca

                        5

                        „Administratívne výdavky“

               v mil. EUR (zaokrúhlené na 3 desatinné miesta)

                        Rok
                        1

                        Rok
                        2

                        Rok
                        3

                        SPOLU

                        Komisia

                        • Ľudské zdroje

                        0,067

                        0,067

                        0,067

                        0,201

                        • Ostatné administratívne výdavky

                        Komisia SPOLU

                        Rozpočtové prostriedky

                        0,067

                        0,067

                        0,067

                        0,201

                        Rozpočtové prostriedky
                        OKRUHU 5
                        viacročného finančného rámca SPOLU

                        (Záväzky spolu = Platby spolu)

                        0,067

                        0,067

                        0,067

                        0,201

               v mil. EUR (zaokrúhlené na 3 desatinné miesta)

                        Rok
                        1

                        Rok
                        2

                        Rok
                        3

                        SPOLU

                        Rozpočtové prostriedky
                        OKRUHOV 1 až 5
                        viacročného finančného rámca SPOLU

                        Záväzky

                        0,227

                        0,230

                        0,233

                        0,690

                        Platby

                        0,227

                        0,230

                        0,233

                        0,690

               3.2.2.Odhadovaný vplyv na rozpočtové prostriedky FRA

               Návrh/iniciatíva si vyžaduje použitie operačných rozpočtových prostriedkov v sume 0,066 mil. EUR.

               Účasť Albánskej republiky ako pozorovateľa na činnosti agentúry umožní agentúre zaoberať sa otázkami základných práv v tejto krajine v rámci rozsahu pôsobnosti článku 3 ods. 1 nariadenia Rady (ES) č. 168/2007 v miere potrebnej na postupné zosúladenie Albánskej republiky s právom Únie. Úlohy, ktoré agentúra môže vykonávať, sú stanovené v článku 4 nariadenia Rady (ES) č. 168/2007 a jej cieľové oblasti sú stanovené vo viacročnom rámci agentúry v súlade s článkom 5 nariadenia Rady (ES) č. 168/2007.

               3.2.3.Odhadovaný vplyv na ľudské zdroje agentúry FRA

               3.2.3.1.Zhrnutie

               Návrh/iniciatíva si vyžaduje použitie administratívnych rozpočtových prostriedkov, ako je uvedené v nasledujúcej tabuľke:

               v mil. EUR (zaokrúhlené na 3 desatinné miesta)

                        Rok
                        1

                        Rok
                        2

                        Rok
                        3

                        SPOLU

                        Úradníci (funkčná skupina AD)

                        Úradníci (funkčná skupina AST)

                        Zmluvní zamestnanci

                        1

                        1

                        1

                        1

                        Dočasní zamestnanci

                        Vyslaní národní experti

                        SPOLU

                        1

                        1

                        1

                        1

               3.2.3.2.Odhadované potreby ľudských zdrojov pre Komisiu

               Návrh/iniciatíva si vyžaduje použitie ľudských zdrojov, ako je uvedené v nasledujúcej tabuľke:

               odhady sa zaokrúhľujú na celé čísla (alebo najviac na jedno desatinné miesto)

                        Rok
                        1

                        Rok
                        2

                        Rok
                        3

                        Plán pracovných miest (úradníci a dočasní zamestnanci)

                        XX 01 01 01 (ústredie a zastúpenia Komisie)

                        0,5

                        0,5

                        0,5

                        XX 01 01 02 (delegácie)

                        XX 01 05 01 (nepriamy výskum)

                        10 01 05 01 (priamy výskum)

                        • Externí zamestnanci (ekvivalent plného pracovného času – FTE)
                           7

                        XX 01 02 01 (ZZ, VNE, DAZ z celkového balíka prostriedkov)

                        XX 01 02 02 (ZZ, MZ, VNE, DAZ, PED v delegáciách)

                        XX 01 04 yy
                           8

                        – ústredie
                           9

                        – delegácie

                        XX 01 05 02 (ZZ, VNE, DAZ – nepriamy výskum)

                        10 01 05 02 (ZZ, VNE, DAZ – priamy výskum)

                        Iné rozpočtové riadky (uveďte)

                        SPOLU

                        0,5

                        0,5

                        0,5

               XX predstavuje príslušnú oblasť politiky alebo rozpočtovú hlavu.

               Potreby ľudských zdrojov budú pokryté úradníkmi generálnych riaditeľstiev, ktorí už boli pridelení na riadenie akcie a/alebo boli interne prerozdelení v rámci týchto GR, a v prípade potreby budú doplnené zdrojmi, ktoré sa môžu prideliť riadiacim GR v rámci ročného postupu prideľovania zdrojov v závislosti od rozpočtových obmedzení.

               Opis úloh, ktoré sa majú vykonať:

                        Úradníci a dočasní zamestnanci

                        Administratívne, finančné a právne úlohy týkajúce sa účasti Albánskej republiky ako pozorovateľa na práci agentúry

                        Externí zamestnanci

                        Nepoužíva sa

               3.2.4.Súlad s platným viacročným finančným rámcom

               Návrh/iniciatíva je v súlade s platným viacročným finančným rámcom.

               3.2.5.Príspevky od tretích strán

               Návrh/iniciatíva zahŕňa spolufinancovanie tretími stranami, ako je uvedené v nasledujúcej tabuľke:

               v mil. EUR (zaokrúhlené na 3 desatinné miesta)

                        Rok
                        1

                        Rok
                        2

                        Rok
                        3

                        Spolu

                        Albánska republika

                        0,160

                        0,163

                        0,166

                        0,489

                        Prostriedky zo spolufinancovania SPOLU

                        0,160

                        0,163

                        0,166

                        0,489

               3.3.Odhadovaný vplyv na príjmy

               Návrh/iniciatíva má finančný vplyv na príjmy, ako je uvedené v nasledujúcej tabuľke:

               ◻
                     vplyv na vlastné zdroje

               ⌧
                     vplyv na rôzne príjmy

               v mil. EUR (zaokrúhlené na 3 desatinné miesta)

                        Rozpočtový riadok príjmov:

                        Rozpočtové prostriedky k dispozícii v prebiehajúcom rozpočtovom roku

                        Vplyv návrhu/iniciatívy
                           10

                        Rok
                        1

                        Rok
                        2

                        Rok
                        3

                        Článok 603.1

                        0,160

                        0,163

                        0,166

               V prípade rôznych pripísaných príjmov uveďte príslušné rozpočtové riadky výdavkov.

                  33.02.06

               Uveďte spôsob výpočtu vplyvu na príjmy.

                  Pozri prílohu I k rozhodnutiu

                     (1)
                  Ú. v. ES L 56, 4.3.1968, s. 1, naposledy zmenené nariadením Európskeho parlamentu a Rady (EÚ, Euratom) č. 1023/2013 z 22. októbra 2013, Ú. v. EÚ L 287, 29.10.2013, s. 15.

                     (2)
                  ABM: riadenie podľa činností; ABB: zostavovanie rozpočtu podľa činností.

                     (3)
                  Vysvetlenie spôsobov hospodárenia a odkazy na nariadenie o rozpočtových pravidlách sú k dispozícii na webovej stránke BudgWeb:

                     https://myintracomm.ec.europa.eu/budgweb/EN/man/budgmanag/Pages/budgmanag.aspx

                  .

                     (4)
                  DRP = diferencované rozpočtové prostriedky / NRP = nediferencované rozpočtové prostriedky.

                     (5)
                  EZVO: Európske združenie voľného obchodu.

                     (6)
                  Kandidátske krajiny a prípadne potenciálne kandidátske krajiny západného Balkánu.

                     (7)
                  ZZ = zmluvný zamestnanec; MZ = miestny zamestnanec; VNE = vyslaný národný expert; DAZ = dočasný agentúrny zamestnanec; PED = pomocný expert v delegácii.

                     (8)
                  Čiastkový strop pre externých zamestnancov financovaných z operačných rozpočtových prostriedkov (pôvodné rozpočtové riadky „BA“).

                     (9)
                  Najmä pre štrukturálne fondy, Európsky poľnohospodársky fond pre rozvoj vidieka (EPFRV) a Európsky fond pre rybné hospodárstvo (EFRH).

                     (10)
                  Pokiaľ ide o tradičné vlastné zdroje (clá, odvody z produkcie cukru), uvedené sumy musia predstavovať čisté sumy, t. j. hrubé sumy po odčítaní 25 % nákladov na výber.